《谒李忠简公祠》
明代·冯绍京

烟帐遗踪此地留，先生丰望重南州。菊坡门下传心印，淳祐朝中展壮猷。

正气直淩霄汉上，清风长对海门秋。表贤堂上瞻遗像，犹有龙光射斗牛。

作者简介：冯绍京，字敬宇。顺德人。明神宗万历元年（一五七三）举人，官睢宁知县，有《翁山吟》。事见清道光《广东通志》卷七五、清康熙《顺德县志》卷七。